*Tämä artikkeli käsittelee elokuvaa. Sanan muista merkityksistä katso Fantasia (täsmennyssivu).*

**Fantasia** on kolmas Walt Disneyn tuottama pitkä piirroselokuva, joka ilmestyi vuonna 1940. Elokuva koostuu kahdeksasta klassisen musiikin sävellyksestä, jotka on kuvitettu animaatioin. Elokuvan musiikin soittaa Philadelphian orkesteri. Vuonna 1999, 59 vuotta *Fantasian* ensi-illan jälkeen, ilmestyi sen jatko-osa *Fantasia 2000*.

Elokuvan jaksot
---------------

1. **Toccata ja fuuga d-molli** (Johann Sebastian Bach)

Sävellyksen ensimmäisen kolmanneksen ajan valkokankaalla nähdään mustina siluetteina kuvattuja ja värivaloin valaistuja orkesterimuusikoita, joita kapellimestari Leopold Stokowski johtaa ("orkesteri" ei kuitenkaan ole Philadelphian orkesteri, vaan joukko losangelesilaisia muusikoita ja Disneyn studion työntekijöitä, jotka matkivat soittamista Philadelphian orkesterin ääniraidan tahdissa). Tämän jälkeen kohtaus muuttuu abstraktiksi animaatioksi, jossa erilaiset värit ja muodot mukailevat musiikkia.
2. **Pähkinänsärkijä-sarja** (Pjotr Tšaikovski)

Sarja kohtauksia, jotka kuvaavat vuodenaikojen vaihtumista kesästä syksyyn ja syksystä talveen, esiintyjinä keijukaiset, kultakalat sekä tanssivat kukat ja sienet. Kohtauksilla ei ole yhteyttä *Pähkinänsärkijä*-baletin alkuperäiseen juoneen.
3. **Noidan oppipoika** (Paul Dukas)

Noidan oppipoikana työskentelevä Mikki Hiiri lainaa isäntänsä taikahattua helpottaakseen vedenkantotyötään, mutta hänen taikansa menee kohtalokkaalla tavalla pieleen. Juoni noudattaa J. W. von Goethen alkuperäistä *Noidan oppipoika* -runoa.
4. **Kevätuhri** (Igor Stravinski)

Kohtauksia esihistoriasta: maapallon muodostuminen, elämän synty sekä dinosaurusten nousu ja tuho. Kohtauksilla ei ole yhteyttä baletin alkuperäiseen juoneen.
5. **Pastoraalisinfonia** (Ludwig van Beethoven)

Kohtauksia antiikin Kreikan mytologiasta: Kentaurit etsivät itselleen puolisoita amoriinien avustuksella, ja siivekäs hevonen Pegasos hoitaa jälkikasvuaan. Kaikki kokoontuvat viinin jumalan Dionysoksen kunniaksi järjestettäviin juhliin, jotka keskeytyvät ukkosmyrskyyn, kun ylijumala Zeus alkaa huvitella viskelemällä salamoita taivaalta. Jakson mytologia-aihepiirillä ei ole yhteyttä sinfonian alkuperäisiin teemoihin.
6. **Tuntien tanssi** oopperasta *La Gioconda* (Amilcare Ponchielli)

Strutsit, virtahevot, norsut ja alligaattorit esittävät koomisen baletin. Tapahtumapaikkana toimiva venetsialainen palatsi viittaa löyhästi oopperan alkuperäiseen juoneen.
7. **Yö autiolla vuorella** (Modest Musorgski) / **Ave Maria** (Franz Schubert)

Tšernobog-demoni herää vuorenhuipullaan ja kutsuu vainajien henget haudoistaan. Vuorella vietetään öistä bakkanaalia, kunnes kirkonkellojen ääni saa Tšernobogin jälleen piiloutumaan vuoren uumeniin ja ajaa vainajat takaisin hautoihinsa. Kamera siirtyy vuorelta öiseen metsään, jossa vaeltaa kulkue munkkeja soihdut käsissään kohti auringonnousua. Jakson sisältö viittaa Musorgskin teoksen alkuperäiseen aiheeseen, noitasapattiin.
Jokaista jaksoa edeltää johdanto, jossa kertojanääni (säveltäjä ja musiikkikriitikko Deems Taylor) selostaa katsojille seuraavaksi kuultavan sävellyksen historiaa ja taustoja. Johdantojen taustalla nähdään orkesteri virittämässä soittimiaan seuraavaa numeroa varten.

Johdantojen lisäksi elokuvassa on kaksi erillistä lyhyttä puhekohtausta. *Noidan oppipoika* -jakson jälkeen nähdään kohtaus, jossa animoitu Mikki Hiiri (Walt Disney, ääni) käy tervehtimässä korokkeellaan seisovaa kapellimestari Leopold Stokowskia (molemmat nähdään mustina siluetteina). *Kevätuhrin* ja *Pastoraalisinfonian* välissä on kohtaus nimeltään *Meet the Soundtrack* ("tapaa ääniraita"), jossa katsojille kerrotaan Oskar Fischingerin abstraktisti animoiman ääniraidan avulla, miten heidän kuulemansa musiikki muodostuu eri taajuuksilla värähtelevistä ääniaalloista.

*Toccata ja fuuga*, *Noidan oppipoika*, *Tuntien tanssi* ja *Ave Maria* ovat Fantasiassa alkuperäisen mittaisia. 40-minuuttinen *Pastoraalisinfonia* on lyhennetty 20-minuuttiseksi ja 35-minuuttinen *Kevätuhri* 25-minuuttiseksi. Lisäksi *Kevätuhrissa* teoksen alussa soiva fagottisoolo on liitetty uudelleen teoksen loppuun. Myös *Yö autiolla vuorella*, *Pähkinänsärkijä* ja *Noidan oppipoika* ovat hieman alkuperäistä lyhyempiä, joskaan lyhennykset eivät ole yhtä radikaaleja. Fantasiassa käytetty *Pähkinänsärkijä* ei ole itse baletti vaan siihen perustuva orkesterisarja, joka on huomattavasti alkuperäistä balettia lyhyempi. *Yö autiolla vuorella* -teoksesta kuullaan Leopold Stokowskin oma orkesterisovitus, joka poikkeaa hieman Nikolai Rimski-Korsakovin tunnetummasta orkestraatiosta. Alkujaan uruille sävelletty *Toccata ja fuuga* kuullaan myös orkesterisovituksena.

Suomessa elokuvasta levitettiin 2000-luvulle asti hieman lyhennettyä versiota, jossa Taylorin osuudet on korvattu suomenkielisellä kerronnalla. Alkuperäisen suomenkielisen kertojan nimeä ei ole ilmoitettu. Vuonna 2010 tehtiin DVD-julkaisua varten uusi suomenkielinen jälkiäänitys, jonka ohjasi Markus Bäckman. Uudessa suomenkielisessä versiossa Taylorin äänenä on Jarmo Koski, Mikki Hiiren äänenä välispiikissä Antti Pääkkönen ja Stokowskin äänenä Rauno Ahonen.

Elokuvan ääni
-------------

*Fantasia* oli maailman ensimmäinen stereoäänellä toteutettu elokuva, ja sitä pidetään muutenkin siihenastisista äänielokuvista edistyksellisimpänä. Kahden miljoonan dollarin budjetista viidennes käytettiin ääneen. Äänitykset tehtiin yhdeksälle raidalle, joista miksattu Fantasound-stereoääni esitettiin ensi-illassa 90 kaiuttimen kautta, jotka nykyajan surround-äänen tapaan oli sijoitettu ympäri salia.

Lähteet
-------

1. 1 2  Lehtinen, Jari: *Animaation historia*, s. 83. Finn Lectura, 2013. ISBN 978-951-792-572-3.
2. ↑  Kenneth Sundberg: Disney Suomeksi (Arkistoitu – Internet Archive) Viitattu 22.9.2016.


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Disneyn elokuvia |
| --- |
|  |
| Walt DisneyAnimationStudiosin pitkätelokuvat | 
* *Lumikki ja seitsemän kääpiötä* (1937)
* *Pinocchio* (1940)
* *Fantasia* (1940)
* *Dumbo* (1941)
* *Bambi* (1942)
* *Oppitunti* (1942)
* *Kolme caballeroa* (1944)
* *Iskelmäparaati* (1946)
* *Pennitön ja suruton* (1947)
* *Säveltuokio* (1948)
* *The Adventures of Ichabod and Mr. Toad* (1949)
* *Tuhkimo* (1950)
* *Liisa Ihmemaassa* (1951)
* *Peter Pan* (1953)
* *Kaunotar ja Kulkuri* (1955)
* *Prinsessa Ruusunen* (1959)
* *101 dalmatialaista* (1961)
* *Miekka kivessä* (1963)
* *Viidakkokirja* (1967)
* *Aristokatit* (1970)
* *Robin Hood* (1973)
* *Nalle Puh* (1977)
* *Pelastuspartio Bernard ja Bianca* (1977)
* *Topi ja Tessu* (1981)
* *Hiidenpata* (1985)
* *Basil Hiiri – Mestarietsivä* (1986)
* *Oliver ja kumppanit* (1988)
* *Pieni Merenneito* (1989)
* *Bernard ja Bianca Australiassa* (1990)
* *Kaunotar ja hirviö* (1991)
* *Aladdin* (1992)
* *Leijonakuningas* (1994)
* *Pocahontas* (1995)
* *Notre Damen kellonsoittaja* (1996)
* *Herkules* (1997)
* *Mulan* (1998)
* *Tarzan* (1999)
* *Fantasia 2000* (1999)
* *Dinosaurus* (2000)
* *Keisarin uudet kuviot* (2000)
* *Atlantis – kadonnut kaupunki* (2001)
* *Lilo ja Stitch* (2002)
* *Aarreplaneetta* (2002)
* *Karhuveljeni Koda* (2003)
* *Lehmäjengi* (2004)
* *Pikku Kananen* (2005)
* *Riemukas Robinsonin perhe* (2007)
* *Bolt* (2008)
* *Prinsessa ja sammakko* (2009)
* *Kaksin karkuteillä* (2010)
* *Nalle Puhin elokuva* (2011)
* *Räyhä-Ralf* (2012)
* *Frozen – huurteinen seikkailu* (2013)
* *Big Hero 6* (2014)
* *Zootropolis – eläinten kaupunki* (2016)
* *Vaiana* (2016)
* *Räyhä-Ralf valloittaa Internetin* (2018)
* *Frozen II* (2019)
* *Raya ja viimeinen lohikäärme* (2021)
* *Encanto* (2021)
* *Ihmeellinen maailma* (2022)
* *Toive* (2023)

 |
|  |
| Jatko-osatsuoraan videolle | 
* *Jafarin paluu* (1994)
* *Aladdin ja varkaiden kuningas* (1995)
* *Nalle Puh ystävää etsimässä* (1997)
* *Leijonakuningas 2 – Jylhäkallion ylpeys* (1998)
* *Pocahontas II – matka uuteen maailmaan* (1998)
* *Pieni merenneito II: Atlantiksen salaisuus* (2000)
* *Kaunotar ja Kulkuri II – Pepin seikkailut* (2001)
* *Tuhkimo II – Unelmien prinsessa* (2002)
* *Notre Damen kellonsoittaja II* (2002)
* *Atlantis – Milon paluu* (2003)
* *101 dalmatialaista 2: Pikku Kikero Lontoossa* (2003)
* *Mulan 2* (2004)
* *Leijonakuningas 3 – Hakuna Matata* (2004)
* *Keisarin uudet kuviot 2: Kronkin uudet kuviot* (2005)
* *Bambi 2* (2006)
* *Karhuveljeni Koda 2* (2006)
* *Topi ja Tessu 2* (2006)
* *Tuhkimo III – Taikansa kutakin* (2007)
* *Pieni merenneito 3: Arielin tarina* (2008)

 |
|  |
| Näytelmä-animaatiot | 
* *The Reluctant Dragon* (1941)
* *Victory Through Air Power* (1943)
* *Vanhat tarinat* (1946)
* *So Dear to My Heart* (1949)
* *Maija Poppanen* (1964)
* *Hokkus pokkus taikaluudalla* (1971)
* *Pete ja lohikäärme Elliott* (1977)
* *Kuka viritti ansan, Roger Rabbit?* (1988)
* *Lumottu* (2007)

 |
|  |
| DisneyTooninpitkät elokuvat | 
* *Ankronikka: Kadonneen lampun metsästäjät* (1990)
* *Hopon poppoo* (1995)
* *Kaapon eka leffa* (1999)
* *Tiikerin oma elokuva* (2000)
* *Tehtävä – Pelastakaa kesäloma* (2001)
* *Peter Pan ja paluu Mikä-mikä-maahan* (2002)
* *Viidakkokirja 2* (2003)
* *Nasun suuri elokuva* (2003)
* *Opettajan lemmikki* (2004)
* *Nalle Puh ja Möhköfantti* (2005)
* *Lentsikat* (2013)

 |
|  |
| Muut | 
* *Silly Symphonies* (1929–1939)
* *Urhea pieni leivänpaahdin* (1987)
* *Painajainen ennen joulua* (1993)
* *James ja jättipersikka* (1996)
* *Valiant* (2005)
* *Aivan villit* (2006)
* *Saiturin joulu* (2009)
* *Liisa Ihmemaassa* (2010)

 |
|  |
| Katso myös | 
* DisneyToon Studios
* Pixar
* Walt Disney Animation Studios
* Walt Disney Pictures

 |

 |